Nkechi Ikpeazu
Nkechi Caroline Ikpeazu (née Nwakanma) ita ce matar Gwamnan jihar Abia na yanzu da ke kudu maso gabashin Najeriya.

Kuruciya da ilimi 

An haifi Nkechi Ikpeazu a ranar 1 ga watan Satumban 1965, a birnin Ile-Ife. Ta fito ne daga Ohanze Isiaha na karamar hukumar Obingwa ta jihar Abia. Ta halarci Makarantu kamar haka; Firamare ta Community Primary School Ohanze; Girls High School, Aba; Teacher Training College Ihie; Kwalejin Alvan Ikoku College of Education Owerri; Jami'ar Enugu State University of Science and Technology Enugu; University of Nigeria Nsukka; jami'ar yanar gizo na National Open University of Nigeria; da kuma jami'ar jihar Abia, Uturu. Tana da shaidar karatu na NCE a fannin Nazarin Kasuwanci (Business Studies), da digiri na farko a fannin hadin kai da ci gaban karkara ( Cooperatives and Rural Development), sannan ta yi karatun difloma a fannin Digiri a fannin Gudanarwa (PGD. Management) sannan kuma ta yi digiri na biyu a fannin Gudanarwa (MSc in Management).  Ta kammala digirin digirgir a jami'ar jihar Abia, Uturu.

Ayyuka 
Nkechi ta yi aiki a matsayin mai koyarwa, sannan kuma mai kula da harkokin kudi a Camway Ventures Lagos, ya yi shekara goma yana aikin banki tare da bankin Lobi a tsakanin 1986 da 1996, sannan ya kasance a matsayin Rajistara na Kungiyar Kwadago da Gwamnatin Jihar Abia. 

Nkechi mai san cigaban wasanni ce kuma ta kasance babban mai tallafawa kungiyar kwallon kafa ta mata na jihar Abia wato, Abia Angels FC.

Ayyukan Agaji 
Ta hanyar kungiyar ta mai zaman kanta, Vicar Hope Foundation, VHF, ta gina gidaje da dama ga talakawa. Gidauniyar Vicar Hope Foundation VHF ita ma tana cikin samar da ingantaccen kiwon lafiya ga uwa da yaro, fada da cutar kansa, ciwon suga, da cututtukan sikila. VHF a halin yanzu ta kammala ginin asibitin sikila / cibiyar gano cutar kansa da cibiyar kula da cutar a birnin Umuahia kuma tana fatan bayar da magani a farashi mafi sauki. Kungiyar tana da GBV inda ake bada shawarwari kan kariya da magani.

Rayuwar mutum 
Nkechi tana aurn gwamnan jihar Abia na yanzu Dr. Okezie Ikpeazu, wanda ya fito daga Umuobiakwa, karamar hukumar Obingwa. Suna da yara maza biyu da mata biyu. Ikpeazu Deaconess ne na Cocin Seventh Day Adventist kuma alakanta kusanci da Ubangiji.

Manazarta 

Ƴan siyasan Najeriya
Mata
Ƴan Najeriya